Portarul Silviu Lung jr (34 de ani) a semnat un contract pe doi ani cu Universitatea Craiova, a anunţat, joi, clubul din Bănie pe pagina sa oficială de Facebook.
Silviu Lung jr, fiul legendarului portar al Universităţii Craiova, are în palmares un titlu de campion, o Cupă a României şi două Supercupe ale României cu Astra Giurgiu.
Lung jr şi-a început cariera la Universitatea Craiova, după care a plecat la Astra Giurgiu, a evoluat la Kayserispor şi Al-Raed (Arabia Saudită), iar în sezonul trecut a apărat poarta echipei Politehnica Iaşi, punând umărul la salvarea acesteia de la retrogradare.
Fostul internaţional (3 selecţii) a bifat 23 de partide în stagiunea recent încheiată, dintre care 22 în Superligă şi una în Cupa României.
Universitatea Craiova a anunţat miercuri despărţirea de fundaşul brazilian Raul Silva.